**Taushetserklæring for leverandører til**

**Navn samvirkeforetak / Navn kunde**

**Bakgrunn:**

Taushetsplikten i Inn på tunet verner om private interesser og er begrunnet i ønsket om beskyttelse av enkeltmenneskers personlige forhold og private sfære. Taushetsplikten er et sentralt element i personvernet.

Dette dokumentet sikrer at tilbydere som leverer inn på tunet – tjenester gjennom/til Navn samvirkeforetak / Navn kunde er kjent med taushetsplikten.

**Omfang:**

Undertegnede erkjenner herved at jeg er innforstått med at jeg forplikter meg til ikke å bruke, vise, utlevere eller på annen måte tilgjengeliggjøre overfor uvedkommende drifts- eller forretningsforhold og personopplysninger som jeg skriftlig, muntlig, elektronisk eller på annen måte får kjennskap til gjennom leveranse av tjenester gjennom/til Navn samvirkeforetak/ Navn kunde.

Jeg forplikter meg videre til ikke i noen situasjon å bruke informasjon jeg direkte og / eller indirekte mottar gjennom oppdraget, til egen eller andres nytte.

Jeg er også kjent med taushetsbestemmelsene i forvaltningsloven § 13 og spesialisthelsetjenesteloven § 6-1 (sitert nedenfor) og er innforstått med at jeg plikter å følge disse bestemmelsene.

Jeg er klar over at taushetsplikten også gjelder etter opphør av oppdragsavtalen, og at brudd på taushetsplikten kan medføre straffansvar eller opphør av oppdragsavtalen.

|  |  |
| --- | --- |
| Sted og dato: |  |

|  |  |
| --- | --- |
| Ansvarlig Inn på tunet-tilbyder: |  |

*Forvaltningsloven § 13 (taushetsplikt):*

*Enhver som utfører tjeneste eller arbeid for et forvaltningsorgan, plikter å hindre at andre får adgang eller kjennskap til det han i forbindelse med tjenesten eller arbeidet får vite om: 1) noens personlige forhold, eller 2) tekniske innretninger og fremgangsmåter samt drifts- eller forretningsforhold som det vil være av konkurransemessig betydning å hemmeligholde av hensyn til den som opplysningen angår.*

*Som personlige forhold regnes ikke fødested, fødselsdato og personnummer, statsborgerforhold, sivilstand, yrke, bopel og arbeidssted, med mindre slike opplysninger røper et klientforhold eller andre forhold som må anses som personlige. Kongen kan ellers gi nærmere forskrifter om hvilke opplysninger som skal regnes som personlige, om hvilke organer som kan gi privatpersoner opplysninger som nevnt i punktumet foran og opplysninger om den enkeltes personlige status for øvrig, samt om vilkårene for å gi slike opplysninger. Taushetsplikten gjelder også etter at vedkommende har avsluttet tjenesten eller arbeidet. Han kan heller ikke utnytte opplysninger som nevnt i denne paragraf i egen virksomhet eller i tjeneste eller arbeid for andre.*

*Spesialisthelsetjenesteloven § 6-1*

*Enhver som utfører tjeneste eller arbeid for helseinstitusjon som omfattes av denne loven, har taushetsplikt etter forvaltningsloven §§ 13 til 13 e.*

*Taushetsplikten gjelder også pasientens fødested, fødselsdato, personnummer, statsborgerforhold, sivilstand, yrke, bopel og arbeidssted. Opplysning om en pasients oppholdssted kan likevel gis når det er klart at det ikke vil skade tilliten til helseinstitusjonen. Opplysning om en pasients navn, transportbehov og om pasienten skal betale egenandel og eventuelt beløpet kan gis til transportør i forbindelse med transport etter § 2-1a første ledd nr. 6.*

*Opplysninger til andre forvaltningsorganer etter forvaltningsloven § 13 b nr. 5 og 6 kan bare gis når dette er nødvendig for å bidra til løsning av oppgaver etter denne loven, eller for å forebygge vesentlig fare for liv eller alvorlig skade for noens helse.*